**Kajsa Margareta Bergqvist** (s. 12. lokakuuta 1976 Sollentuna, Ruotsi) on entinen ruotsalainen korkeushyppääjä, maailman- ja Euroopan mestari sekä olympiamitalisti.

Tausta
------

Bergqvist vietti lapsuutensa Sollentunassa yhdessä isänsä, äitinsä ja isoveljensä kanssa. Hän harrasti monia lajeja, muun muassa jalkapalloa, lentopalloa, sulkapalloa, uintia ja maastohiihtoa. Kymmenvuotiaana hän siirtyi yleisurheilun pariin, ja harrasti siinäkin useampia lajeja 15 ikävuoteen saakka, jolloin alkoi keskittyä täysipainoisesti vahvimpaan lajiinsa, korkeushyppyyn. Tuolloin hänen seuransa Turebergs FK:n valmentajaksi tuli Bengt Jönsson.

Urheilu-ura
-----------

Vuonna 1994 Bergqvist voitti nuorten MM-hopeaa, 1995 nuorten EM-hopeaa ja 1997 alle 23-vuotiaiden EM-hopeaa. Ensimmäisissä aikuisten arvokilpailuissaan 1995 sisäratojen MM-kisoissa Barcelonassa hän oli 13. ja samana kesänä Göteborgin MM-kisoissa hän karsiutui finaalista.

2000 sisäratojen EM-kilpailuissa hän voitti kultamitalin tuloksella 200. Samana vuonna Sydneyn olympialaisissa hän saavutti pronssia tuloksella 199. 2001 sisäratojen MM-kisoissa maaliskuussa Lissabonissa hän voitti maailmanmestaruuden tuloksella 200. Samana vuonna elokuussa ulkoratojen MM-kisoissa Edmontonissa hän sijoittui pronssille tuloksella 197.

2002 halli-EM-kisoissa Wienissä Bergqvist saavutti hopeaa tuloksella 195, mutta saman vuoden elokuussa Münchenin EM-kisoissa hän voitti Euroopan mestaruuden tuloksella 198. Maaliskuussa 2003 halli-MM-kisoissa Birminghamissa Bergqvist saavutti jo toisen sisäratojen MM-kultansa tuloksella 201. Saman vuoden elokuussa Pariisin MM-kisoissa hän oli jälleen pronssilla. 

2004 alkuvuodesta Bergqvistille tehtiin jalkaleikkaus. Kun hän testasi heinäkuussa hyppykuntoaan Båstadissa, hän loukkasi vasemman akillesjänteensä ja oli loppukauden sivussa. Näin häneltä jäivät väliin Ateenan olympiakisat ja seuraavan talven hallikausi.

Kesäksi 2005 Bergqvist kuntoutui ja huipensi kautensa maailmanmestaruuteen Helsingin MM-kisoissa tuloksella 202.

4. helmikuuta 2006 Arnstadtissa Saksassa Bergqvist hyppäsi uudeksi sisäratojen maailmanennätykseksi 208 cm. Göteborgin EM-kilpailuissa 2006 hän sijoittui kolmanneksi tuloksella 201 cm.

Bergqvist ilmoitti 7. tammikuuta 2008 lopettavansa uransa.

Bergqvist on ollut naimisissa ohjaaja-näyttelijä Måns Herngrenin kanssa. Vuosina 2011–2014 hän seurusteli Kristina Norrbyn kanssa. Bergqvist avioitui vuonna 2016 Hanna Havnen kanssa.

Urheilu-uransa jälkeen Bergqvist on toiminut kommentaattorina SVT:n lähetyksissä Timanttiliigasta.

Kuvia
-----

* Bergqvist vuonna 2003.Bergqvist vuonna 2003.
* Bergvist vuonna 2006 Stuttgartissa.Bergvist vuonna 2006 Stuttgartissa.

Lähteet
-------

* Kajsa Bergqvist Kansainvälinen yleisurheiluliitto.  (englanniksi)

### Viitteet

1. ↑  Kajsa Bergqvist lopettaa Yle 7.1.2008
2. ↑  Öhrman, Anders: Kajsa Bergqvist talar ut.  *QX*, 20.12.2011, s. 24–29. Artikkelin verkkoversio (PDF). Viitattu 2.5.2013.  (ruotsiksi)[vanhentunut linkki]
3. ↑  Kajsa Bergqvist separerar fran flickvannen  14.5.2014. Stoppa Pressarna!.
4. ↑  Ex-urheilijatähti Kajsa Bergqvist naimisiin: "Minulla on fantastinen vaimo" *iltalehti.fi*. Viitattu 21.8.2016.
5. ↑  SVT Sport: GUIDE: Så sänds Diamond League *SVT Sport*.  4.5.2018. Viitattu 21.7.2018. (ruotsiksi)

Aiheesta muualla
----------------

* Kuvia tai muita tiedostoja aiheesta **Kajsa Bergqvist** Wikimedia Commonsissa

* Virallinen sivu

  

Naisten korkeushypyn maailmanmestarit

|  |
| --- |
| 1983: Tamara Bykova |
1987: Stefka Kostadinova |
1991: Heike Henkel |
1993: Ioamnet Quintero |
1995: Stefka Kostadinova |
1997: Hanne Haugland |
1999: Inha Babakova |
2001: Hestrie Cloete |
2003: Hestrie Cloete |
2005: Kajsa Bergqvist |
2007: Blanka Vlašić |
2009: Blanka Vlašić |
2011: Anna Tšitšerova |
2013: Brigetta Barrett |
2015: Marija Kutšina |
2017: Marija Lasitskene |
2019: Marija Lasitskene |
2022: Eleanor Patterson |
2023: Jaroslava Mahutših’ | |


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |